— Мы прыйшлі да высновы, што трэба мяняць асартымент, — працягвае дырэктар. — Памянялі, і многае ўдалося за кошт укаранення ў 2013 годзе высокатэхналагічнага абсталявання і стварэння новых высокарэнтабельных рабочых месцаў у раскройна-механічным цэху (а ў 2015-ым плануем мадэрнізаваць цэх металаапрацоўкі). З навінак можна назваць тыя ж дзіцячыя пакоі і мэблю для дзіцячых садкоў — яркую і прыгожую. Цяпер партыі гэтай прадукцыі рыхтуюцца да адпраўкі спажыўцам, вядзецца актыўная работа па вырабе мэблі па індывідуальных заказах.